पाएं अपने शहर की ताज़ा ख़बरें और फ्री ई-पेपरडाउनलोड करें
काेराेना महामारी से बचने के लिए एक मात्र उपाय लाॅकडाउन है, जिससे इसकी चेन काे ताेड़ा जा सकता है। लाॅकडाउन लगाने के बाद राेजाना मजदूरी करने वाले मजदूराें काे राेजगार मिल सके, इसलिए मनरेगा के तहत जिले में कार्य करवाए जा रहे हैं।
बागली, खातेगांव और कन्नाैद तहसील के ग्रामाें में मजदूरी करने वाले मजदूर गांव छाेड़कर बाहर नहीं जाए, इसलिए जिला प्रशासन ने खेत तालाब, कपील धारा कुआं निर्माण, जमीन समतलीकरण, सूदूर खेत सड़क, कंटूर ट्रेंज, तालाब निर्माण आदि कार्य मनरेगा के तहत शुरू किए हैं। जिले में 44 हजार मजदूराें काे प्रतिदिन 193 रु. मजदूरी के हिसाब से काम मिल रहा है।
इस लाॅकडाउन में बाहर काम करने गए मात्र 28 मजदूर ही जिले में लाैटे हैं, जिनकी जानकारी जिला पंचायत कार्यालय अंकित की गई है। इन मजदूराें काे जिले में अाते ही प्रशासन ने मनरेगा के तहत जाॅबकार्ड बनाकर काम दे दिया है। मजदूराें से काम करवाने के लिए विशेष साेशल डिस्टेंसिंग का पालन करवाया जा रहा है।
इसके साथ ही जिन गांवाें में मजदूर रहते हैं, उनके घर-घर जाकर कोरोना संक्रमण की रोकथाम के लिए शासन निर्देशानुसार सर्विलेंस टीम का गठन किया है। इसमें सचिव, ग्राम रोजगार सहायक, आंगनबाड़ी, आशा कार्यकर्ता, पटवारी, एएनएम आदि काे शामिल किया गया है। यह घर-घर जाकर सर्वे कर रहीं हैं,। खांसी, सर्दी व बुखार आदि के लक्ष्ण पाए जाने पर उन्हें तत्काल मेडिकल किट दी जा रही है।
1 लाख 13 हजार 885 जाॅबकार्डधारी परिवार
जिला पंचायत सीईओ प्रकाश चाैहान ने बताया, जिले में मनरेगा (महात्मा गांधी राष्ट्रीय ग्रामीण राेजगार गारंटी याेजना) के तहत 1 लाख 13 हजार 885 सक्रिय जाॅबकार्डधारी परिवार हैं। इनमें से पंजीकृत मजदूराें काे राेजगार उपलब्ध कराए जाने के लिए 13 हजार 717 कार्य खाेले गए हैं।
लाॅकडाउन में मजदूराें की आजीविका प्रभावित नहीं हाे इसके लिए शासन द्वारा स्वयं सहायता समूहाें के माध्यम से ग्रामीण मजदूराें काे पर्याप्त मात्रा में मास्क उपलब्ध कराए जाकर ग्रामीण मजदूराें काे ग्राम में ही राेजगार उपलब्ध कराया जा रहा है।
जिले में वर्तमान में 4930 सामुदायिक कार्य जैसे सूदूर खेत सड़क, कंटूर ट्रेंच, तालाब निर्माण, परकाेलेशन तालाब आदि हैं। इसी तरह 8787 हितग्राही मूलक कार्य जैसे कपिल धारा कुआं, खेत तालाब, मेढ़ बंधान, भूमि समतलीकरण आदि शामिल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva npi_Deva hin_Deva hin_Deva bho_Deva zho_Hant eng_Latn